Të dhëna të reja për të kuptuar vrimat e zeza
Një satelit japonez ka grumbulluar të dhëna që tregojnë se si vrimat e zeza ndikojnë në evoluimin e galaksive
Shkencëtarët vazhdojnë të zbulojnë misteret e vrimave të zeza në hapësirë, të cilat kanë një forcë gravitacionale aq të madhe sa që nuk lejojnë as reflektimin e dritës. Vrimat e zeza krijohen kur yje super gjigandë shpërthejnë duke krijuar supernova me një shkëlqim të ndritshëm. E gjithë materja e shpërndarë nga ky shpërthim i fuqishëm mblidhet në një hapësirë të vogël nga graviteti. Tani një satelit japonez ka sjellë të dhëna që po ndihmojnë për të deshifruar sekretetet e vrimave të zeza që rezultojnë nga ky fenomen i gjithësisë. Vrimat e zeza nuk dallohen nga syri i njeriut. Por teleskopë specialë i zbulojnë ato, duke diktuar si ndikojnë tek yjet që kanë pranë. Në shkurt, agjencia hapësinore e Japonisë dërgoi në orbitë satelitin Astro-H për të studiuar struktura të mëdha të kozmosit, si për shembull vrimat e zeza që ekzistojnë në qendër të thuajse të gjitha galaksive. Por sateliti pësoi defekt pas një muaji në hapësirë. Megjithatë, gjatë periudhës që funksionoi kishte mbledhur të dhëna shumë të rëndësishme për Perseusin, një bashkësi me qindra galaksi që ndodhet 240 milionë vjet larg Tokës. Sateliti Astro-H kishte në bord një spektometër special me rreze X, i cili tregoi se gazi tepër i nxehtë në qendër të bashkësisë së galaksive lëvizte shumë më ngadalë se mendohej: Studiuesit po analizojnë edhe një lloj materjeje që quhet plazma e nxehtë, si dhe gazet që rrethojnë galaksitë. thotë studiuesi McNamara. Vrimat e zeza super masive mund të ndikojnë tek forma dhe mënyra e evolimit të galaksive: thotë zoti McNamara. Kjo nënkupton se masa e padukshme gjigande në zemër të galaksive është pulsi që dikton si do të zhvillohet galaksia në të ardhmen.